แฟนกินยาคุมรายเดือนไปแล้ว13เม็ดตามปกติพอวันถัดมาทะเลาะกันครับเขาประชดโดยกินยาคุมทีเดียว8เม็ดเหลือเม็ดสรขาวไว้7เม็ดควรให้กินต่อหรือรอประจำเดือนมาเเล้วเริ่มแผงใหม่ครับ
สวัสดีค่ะ การทานยาคุมกำเนิดไปครั้งเดียว 8 เม็ด อาจทำให้เกิดผลข้างเคียงต่างๆ ได้ เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น หากมีอาการเกิดขึ้น แนะนำให้ดูแลรักษาตามอาการไป ซึ่งจะค่อยๆ หายไปได้เองภายใน 2-3 วัน แต่ทั้งนี้ อาจไม่เกิดอาการอะไรก็ได้หลังจากนี้ แนะนำควรหยุดทานยาคุมไปก่อน เพื่อป้องกันไม่ให้เกิดผลข้างเคียงจากการทานยาต่อ ทั้งนี้ หากเหลือเพียงแค่เม็ดสีขาว ซึ่งเป็นเม็ดแป้ง ก็ไม่จำเป็นต้องทานต่อค่ะ และหลังจากนั้น 2-4 วัน ก็น่าจะมีเลือดออกมา ซึ่งหากได้มีเลือดออกมา และไม่มีอาการผิดปกติอะไรแล้ว ก็ให้เริ่มทานยาคุมแผงใหม่ได้เลยค่ะ เพียงแต่ในช่วง 7 วันแรกที่ได้เริ่มทานยาแผงใหม่ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ